Goran Pandev

Goran Pandev nekadašnji je sjevernomakedonski nogometaš. Najbolji je strijelac reprezentacije svoje zemlje u historiji.

Klupska karijera
Početak
Karijeru je počeo u Belasici, klubu u kojem je napredovao kroz mlađe kategorije. Proveo je samo jednu sezonu u Prvoj ligi Makedonije prije nego što je potpisao za Inter iz Milana sa samo 18 godina.http://www.mirrorfootball.co.uk/news/Goran-Pandev-profile-10-things-you-need-to-know-about-the-Tottenham-target-article26258.html

Inter je posudio Pandeva u Speziju, tada klub iz Serije C1. Sljedeće godine ponovo je poslan na posudbu, ovog puta u Anconu, koja je tek ušla u Seriju A. Iako je klub imao najgoru sezonu ikad u Seriji A, Pandev je odigrao 20 utakmica i postigao jedan gol.

Lazio
U 2004. Inter je u zamjenu za Dejana Stankovića poslao Pandeva u Lazio, s tim da je pola njegovog ugovora ostalo u vlasništvu Intera. U julu 2005. pola ugovora je poslano u Udinese u okviru transfera Davida Pizarrahttp://www.borsaitaliana.it/media/borsa/db/pdf/new/25726.pdf. Pandev je impresionirao u svojoj prvoj godini u Laziju kada je odigrao 29 utakmica i postigao tri gola, uključujući potez kada je prošao tri igrača Juventusa, a zatim postigao gol.

Sljedeće sezone Delio Rossi imenovan je trenerom Lazija, a Pandev je počeo činiti ubitačan duo s Tommasom Rocchijem. Lazio se odlučio na otkup Pandevovog ugovora u ljeto 2006. Za približno 4 miliona eura otkupili su Udineseovu polovinu.

Dana 11. januara 2009. postigao je svoj prvi het-trik u Seriji A protiv Reggine.http://www.gazzetta.it/Calcio/SerieA/Squadre/Reggina/Primo_Piano/2009/01/11/regginalazio.shtml

Dana 24. marta 2009. dobio je medalju za zasluge u svojoj zemlji od tadašnjeg predsjednika Republike Makedonije Branka Crvenkovskog kao potvrdu za svoje sportske uspjehe i doprinos u razvoju i popularizaciji sporta u Makedoniji, kao i promociju zemlje u inozemstvu.

Spor s Laziom
U ljeto 2009. nesuglasice između Pandeva i Laziovog predsjednika Claudija Lotita dosegle su vrhunac, što je rezultiralo pravnom bitkom između igrača i kluba. Odluka je donesena 23. decembra 2009. u korist Pandeva, kome je klub morao platiti 170.000 eura zbog duševne boli.http://www.guardian.co.uk/football/2009/dec/23/lazio-ordered-release-goran-pandev Pandev nije igrao niti trenirao s Laziom u to vrijeme te je trenirao sam. Zenit je dao Laziju ponudu od 13 miliona eura za ovog igrača, ali ju je Lotito odbio, tražeći još dva miliona.http://www.goal.com/en/news/11/transfer-zone/2009/07/07/1368029/lazio-star-goran-pandev-nearing-zenit-switch-report

Inter
Inter je 4. januara 2010. besplatno doveo svog bivšeg igrača nazad na četiri godine. Pandev je u Interu nosio broj 27 i osvojio Ligu prvaka 2010.http://www.goal.com/en/news/11/transfer-zone/2010/01/04/1724431/goran-pandev-signs-five-year-inter-contract-report

Napoli
Pandev je 6. juna 2012. prešao u Napoli nakon što je godinu dana igrao u tom klubu kao posuđen igrač.

Reprezentacija
U nacionalnom dresu odigrao je 122 utakmice i postigao 38 golova.

Golovi za reprezentaciju

 Datum  Grad  Protivnik  Rezultat  Golovi  Takmičenje 21. 8. 2002.  Skoplje     5–0  5"  Prijateljska  20. 8. 2003.  Prilep     3–1  36"   Prijateljska 18. 2. 2004.  Skopje     1–0  22"  Prijateljska 11. 6. 2004.  Tallinn     4–2  31"  Prijateljska 18. 8. 2004.  Skoplje     3–0  5"  Kval. za SP 2006. 9. 10. 2004.  Skoplje     2–2  45"  Kval. za SP 2006. 4. 6. 2005.  Jerevan     2–1  29", 46"  Kval. za SP 2006. 8. 6. 2005.  Teplice     1–6  14"  Kval. za SP 2006. 11. 10. 2006.  Andorra La Vella     3–0   13"  Kval. za Euro 2008. 17. 10. 2007.  Skoplje     3–0   59"  Kval. za Euro 2008. 27. 8. 2008.  Luxembourg     4–1   6", 45"  Prijateljska 10. 9. 2008.  Skoplje     1–2   77" (pen.) Kval. za SP 2010. 11. 2. 2009.  Antalya     1–1   53"  Prijateljska 12. 2. 2009.  Skoplje     2–3   8", 36"  Prijateljska11. 10. 2009.  Skoplje     2–1   25", 40"  Prijateljska14. 11. 2009.  Strumica    3–0   59", 90"   Prijateljska18. 11. 2009.  Teheran    1–1   48"  Prijateljska3. 3. 2010.  Skoplje    2–1   31"  Prijateljska

 Reference 

 Vanjski linkovi 

 GoranPandev.com
 Goran Pandev na Football Databaseu
 Razgovor s Goranom Pandevom, serijal (Ne)uspjeh prvaka s Mariom Stanićem, 14. 8. 2023. (YouTube)

Kategorija:Rođeni 1983.
Kategorija:Živi ljudi
Kategorija:Biografije, Strumica
Kategorija:Makedonski nogometaši
Kategorija:Nogometaši Belasice
Kategorija:Nogometaši Inter Milana
Kategorija:Nogometaši Spezije
Kategorija:Nogometaši Ancone
Kategorija:Nogometaši Lazija
Kategorija:Nogometaši Napolija
Kategorija:Nogometaši Galatasaraya
Kategorija:Nogometaši Genoe
Kategorija:Nogometaši Parme
Kategorija:Igrači na Evropskom prvenstvu u nogometu 2020.